Iktatószám: 1692143336

**A Nemzeti Adó- és Vámhivatal**

**vámszakmai és nemzetközi elnökhelyettese által kiadott 3008/2024. útmutató**

**az orosz–ukrán háború miatt Belarusszal szemben elrendelt 6. szankciós csomagról**

Az orosz–ukrán háború miatt az Európai Unió Tanácsa 2024. július 1-jei hatállyal elfogadta a hatodik szankciós csomagot Belarusszal szemben, ezzel tovább szigorította az országgal szembeni szankciókat. A vámhatósági feladatellátást az Ukrajna elleni orosz agresszióban való részvételére tekintettel hozott korlátozó intézkedésekről szóló 765/2006/EK rendelet (a továbbiakban: 765/2006/EK rendelet) módosításáról szóló 2024/1865/EU tanácsi rendelet (a továbbiakban: 2024/1865/EU rendelet) szabályozza, az alábbiak szerint.

1. **Fejezet**

**A kiviteli és átszállítási tilalmakat érintő változások**

1. **A tűzfegyverekre és egyéb fegyverekre vonatkozó rendelkezések**
2. A 2024/1865/EU rendelet 1. cikk 3. pont a) alpontja a 765/2006/EK rendelet 1ba. cikkét (1a) bekezdéssel egészítette ki. Eszerint, tilos az Európai Unióból (EU) kivitt, a 258/2012/EU rendelet I. mellékletében szereplő tűzfegyverek, tűzfegyverdarabok, alapvető alkotóelemeik és lőszereik, valamint a 765/2006/EK rendelet XVI. mellékletében szereplő tűzfegyverek, egyéb fegyverek Belarusz területén átszállítása (tranzitja). Korábban csak a termékkör belaruszi kivitele volt tiltott.
3. **A belorusz ipari kapacitások fejlesztéséhez hozzájáruló termékekre vonatkozó rendelkezések**
4. A 2024/1865/EU rendelet 1. cikk 4. pontja a 765/2006/EK rendeletet új 1bb. cikkel egészítette ki. A cikk
	1. (1) bekezdése alapján tilos a 765/2006/EK rendelet új XVIII. mellékletében szereplő – a belorusz ipari kapacitások fejlesztéséhez hozzájáruló – termékek közvetlen vagy közvetett eladása, átadása vagy kivitele belaruszbeli természetes és jogi személy, szervezet, szerv részére vagy Belaruszban felhasználásra, függetlenül attól, hogy az EU-ból származnak-e.
	2. (2) bekezdése szerint tilos az EU-ból kivitt, a 765/2006/EK rendelet új XIX. mellékletében szereplő termékeket Belarusz területén átszállítani.
	3. (4) bekezdése alapján a kiviteli tilalmak nem alkalmazandók a 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2024. október 2-ig teljesítésére.
	4. (5) bekezdése szerint a 2602 KN-kód alá tartozó áruknál a kiviteli tilalmak nem alkalmazandók 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2024. augusztus 2-ig teljesítésére.
	5. (6) bekezdése alapján a 8708 99 KN-kód alá sorolt áruknál a kiviteli tilalmak nem alkalmazandók a 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2025. január 2-ig teljesítésére.
	6. (7) bekezdése alapján a kiviteli tilalmak nem alkalmazandók a tagállamok Belaruszban található diplomáciai vagy konzuli képviseletei, vagy a mentességet élvező nemzetközi szervezetek által felhasznált árukra vagy ezek személyzetének személyes használati tárgyaira.
	7. (8) bekezdése alapján a tagállamok illetékes hatóságai megfelelő feltételekkel és felhasználási – például orvosi, humanitárius – célokra engedélyezhetik a 765/2006/EK rendelet XVIII. mellékletében szereplő áruk eladását, átadását vagy kivitelét. Az engedélyezett felhasználási célokat az 1bb. cikk (8) bekezdés a)-c) pontjai részletesen tartalmazzák.
	8. (9) bekezdése szerint a tagállamok illetékes hatóságai megfelelő feltételekkel engedélyezhetik a 8417 20 KN-kód alá sorolt áruk eladását, átadását vagy kivitelét, ha azok természetes személyek személyes háztartási használatára vannak.
	9. (10) bekezdése alapján a tagállamok illetékes hatóságai engedélyezhetik a 765/2006/EK rendelet XIX. mellékletében szereplő áruk átszállítását Belarusz területén, ha az ilyen árukat a 765/2006/EK rendelet 1bb. cikk (8) bekezdése szerinti polgári célokra szánják.
	10. (11) bekezdése alapján a kiviteli tilalmak nem alkalmazandók a nem katonai felhasználásra szolgáló áruk eladására, átadására, kivitelére, ha azokat egészségügyi, biztonsági, egészségügyi vagy környezetvédelmi szükséghelyzet kezelésére szánják.
	11. (12) bekezdése szerint a tagállamok illetékes hatóságai megfelelő feltételekkel engedélyezhetik a 765/2006/EK rendeletben szereplő, a 3917, a 8523 és 8536 KN-kódok alá sorolt áruk eladását, átadását vagy kivitelét, ha ezek a termékek orvostechnikai eszközök karbantartásához, javításához szükségesek.
	12. (13) bekezdése alapján a tagállami illetékes hatóságok megfelelő feltételekkel engedélyezhetik az alábbi termékek eladását, átadását vagy kivitelét, ha azok Belaruszban természetes személyek személyes háztartási használatára vannak:

la) a 8417 20 KN-kód alá tartozó áruk,

lb) a 7411 vagy a 7412 KN-kód alá tartozó rézcsövek, szerelvények, amelyek belső átmérője 50 mm.

* 1. (14) bekezdése szerint a tagállamok illetékes hatóságai megfelelő feltételekkel engedélyezhetik a 3917 10 KN-kód alá sorolt áruk eladását, átadását vagy kivitelét, ha azokat szigorúan az emberi fogyasztásra szánt élelmiszerek Belaruszban előállítására használják.
1. **A kettős felhasználású termékekre vonatkozó rendelkezések**
2. A 2024/1865/EU rendelet 1. cikk 5. pontja a 765/2006/EK rendeletet az alábbiakkal kiegészítette:
	1. A 2024/1865/EU rendelet 1. cikk 5. pont a) alpontja a 765/2006/EK rendelet 1e. cikkét kiegészítette az (1a) bekezdéssel. Eszerint, tilos az EU-ból kivitt, a 2021/821/EU rendelet I. melléklete szerinti kettős felhasználású termékeket Belarusz területén átszállítani.
	2. A 2024/1865/EU rendelet 1. cikk 5. pont c) alpontja a 765/2006/EK rendelet 1e. cikkét kiegészítette a (3a) bekezdéssel. Eszerint, nem kell alkalmazni a kettős felhasználású termékek átszállításának tilalmát Belarusz területén, az 1e. cikk (3) bekezdésének a)-e) pontjaiban részletezett polgári – például orvosi, gyógyszerészeti, humanitárius – célú szállításokra. Ugyanakkor, magához az átszállításhoz engedélyre van szükség a kettős felhasználású termékek forgalmára vonatkozó 2021/821/EU rendelet szerint.
	3. A 2024/1865/EU rendelet 1. cikk 5. pont d) pontja a 765/2006/EK rendelet 1e. cikkét új (4a) bekezdéssel egészítette ki. Ezalapján, az illetékes hatóságok engedélyezhetik a kettős felhasználású termékek Belarusz területén átszállítását, ha azokat az 1e. cikk (4) bekezdés b), c), d) és h) pontjában megjelölt polgári célokra – például űrprogramok, atomenergiai és tengerészeti biztonság – szánják.
3. **Belarusz katonai és technológiai megerősítéséhez, vagy a védelmi és biztonsági fejlesztéséhez hozzájáruló termékekre vonatkozó rendelkezések**
4. A 2024/1865/EU rendelet 1. cikk 6. pont a), c) és e) alpontjai a 765/2006/EK rendelet 1f. cikkét új (1a), (3a) és (4b) bekezdésekkel egészítették ki.
	1. Az 1f. cikk új (1a) bekezdése szerint tilos az EU-ból kivitt, a 765/2006/EK rendelet Va. mellékletébe tartozó árukat – amelyek hozzájárulhatnak Belarusz katonai és technológiai megerősítéséhez, vagy a védelmi és biztonsági fejlesztéséhez – Belarusz területén átszállítani. Korábban csak a termékkör Belaruszba kivitele volt tilos.
	2. Az 1f. cikk új (3a) bekezdése szerint az Va. mellékletbe sorolt termékek átszállítási tilalma nem alkalmazandó a 765/2006/EK rendelet 1f. cikk (3) bekezdésének a)-e) pontjaiban részletezett polgári – például orvosi, gyógyszerészeti, humanitárius – célú szállításokra.
	3. Az 1f. cikk (4b) bekezdése alapján az illetékes hatóságok engedélyezhetik a Va. mellékletbe sorolt termékek átszállítását Belarusz területén, ha azokat az 1f. cikk (4) bekezdés b), c), d) és h) pontjaiban megjelölt polgári célokra – például űrprogramok, atomenergiai és tengerészeti biztonság – szánják.
5. **A tengerhajózási termékekre vonatkozó rendelkezések**
6. A 2024/1865/EU rendelet 1. cikk 10. pontja a 765/2006/EK rendeletet új, 1fd. cikkel egészítette ki.
7. Az új 1fd. cikk (1) bekezdése alapján tilos a 765/2006/EK rendelet új XXIV. mellékletében szereplő tengerhajózási termékek és technológiák közvetlen vagy közvetett eladása, átadása vagy kivitele belaruszbeli természetes és jogi személy, szervezet, szerv részére vagy Belaruszban felhasználására, függetlenül attól, hogy az EU-ból származnak-e.
8. Az új 1fd. cikk (3) bekezdése alapján a tilalmak nem alkalmazandók a nem katonai felhasználásra szolgáló áruk eladására, átadására, kivitelére, ha azokat egészségügyi, biztonsági, egészségügyi vagy környezetvédelmi szükséghelyzet kezelésére szánják.
9. **A luxustermékekre, a kőolaj-finomításnál és a földgáz cseppfolyósításánál felhasználható termékekre, illetve egyes szoftverekre vonatkozó rendelkezések**
10. A 2024/1865/EU rendelet 1. cikk 11. pontja a 765/2006/EK rendeletet új 1ga.és 1gc. cikkekkel, valamint az 1. cikk 13. pontja a 765/2006/EK rendeletet új 1jc. cikkel egészítette ki.
11. Az új 1ga. cikk (1) bekezdése alapján tilos a 765/2006/EK rendelet új XXV. mellékletében szereplő luxustermékek közvetlen vagy közvetett eladása, átadása vagy kivitele belaruszbeli természetes és jogi személy, szervezet, szerv részére vagy Belaruszban történő felhasználásra, függetlenül attól, hogy az EU-ból származnak-e.
12. Az új 1ga. cikk (3) bekezdése alapján a tilalmak azokra a termékekre vonatkoznak fő szabályként, amelyek értéke – ha a XXV. mellékletben más érték nem szerepel – tételenként meghaladja a 300 eurót.
13. Az új 1ga. cikk (4) bekezdése alapján a tilalmak nem alkalmazandók a tagállamok Belaruszban található diplomáciai vagy konzuli képviseletei, vagy a mentességet élvező nemzetközi szervezetek által felhasznált árukra vagy ezek személyzetének személyes használati tárgyaira.
14. Az új 1ga. cikk (5) bekezdése szerint a XXV. mellékletben szereplő, a 7113 00 00 és a 7114 00 00 KN-kódok alá tartozó áruk nem tilalmazottak, ha azok az EU-ból beutazó természetes személyek vagy a velük utazó közvetlen családtagjaik személyes használati tárgyai, és tulajdonukban vannak, valamint azokat nem eladásra szánják.
15. Az új 1gc. cikk (1) bekezdése alapján tilos a kőolaj-finomításnál és a földgáz cseppfolyósításánál felhasználható, a 765/2006/EK rendelet új XX. mellékletében szereplő termékek, technológiák közvetlen vagy közvetett eladása, átadása vagy kivitele belaruszbeli természetes és jogi személy, szervezet, szerv részére vagy Belaruszban történő felhasználásra, függetlenül attól, hogy az EU-ból származnak-e.
16. Az új 1gc. cikk (3) bekezdése szerint a tilalmak nem alkalmazandók a 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2024. október 2-ig teljesítésére.
17. Az új 1gc. cikk (4) bekezdése alapján a tilalmak az illetékes hatóságok megfelelő feltételekkel engedélyezhetik a 765/2006/EK rendelet XX. mellékletében szereplő termékek, technológiák eladását, átadását vagy kivitelét, ha az ilyen termékek egészségügyi, biztonsági, környezetvédelmi kockázatok megelőzésére vagy hatásainak enyhítésre szolgálnak. A szóban forgó ügyletek engedély nélkül is megvalósulhatnak, ha az exportőr az eladás, átadás vagy kivitel után öt munkanapon belül értesíti az illetékes hatóságot, és részeletesen ismerteti a sürgős szállítás indokát.
18. Az új 1jc. cikk (4) bekezdése szerint tilos közvetlenül vagy közvetve a 765/2006/EK rendelet XXVI. mellékletében felsorolt vállalkozások irányításához, valamint ipari tervezéshez és gyártáshoz szükséges szoftvereket értékesíteni, átadni, kivinni Belarusz kormányának, valamint belorusz székhelyű jogi személyeknek, szervezeteknek, szerveknek. Az új 1jc. cikk (6) és (12)-(13) bekezdései tartalmazzák a tilalom alóli mentesség, valamint az engedélyezés alkalmazásának feltételeit, szabályait.
19. **Az egyes gépekre és alkatrészeikre vonatkozó rendelkezések**
20. A 2024/1865/EU rendelet 1. cikk 16. pont a) alpontja a 765/2006/EK rendelet 1s. cikkét új (1a) bekezdéssel egészítette ki. Eszerint tilos az EU-ból kivitt, a 765/2006/EK rendelet új XIVa. mellékletében szereplő termékek, technológiák Belaruszon keresztül történő átszállítása.
21. A 2024/1865/EU rendelet 1. cikk 16. pont b) alpontja a 765/2006/EK rendelet 1s. cikkét új (4) bekezdéssel egészítette ki, mely alapján az illetékes hatóságok megfelelő feltételekkel engedélyezhetik a 765/2006/EK rendelet XIV. mellékletében szereplő gépek eladását, átadását, kivitelét, ha azokat a (4) bekezdésben részletezett diplomáciai célokra szánják.
22. **A légi közlekedésben vagy az űriparban használt termékekre vonatkozó rendelkezések**
23. A 2024/1865/EU rendelet 1. cikk 17. pont a) alpontja a 765/2006/EK rendelet 1sa. cikkét új (1a) bekezdéssel egészítette ki.
	1. Az 1sa. cikk új (1a) bekezdése szerint tilos az EU-ból kivitt, a 765/2006/EK rendelet új XVII. mellékletében szereplő, a légi közlekedésben vagy az űriparban használt termékeket, technológiákat Belaruszon keresztül átszállítani.
	2. A 2024/1865/EU rendelet 1. cikk 17. pont c) alpontja az 1sa. cikket új (6a) bekezdéssel egészítette ki. Az 1sa. cikk új (6a) bekezdése alapján az illetékes hatóságok megfelelő feltételekkel engedélyezhetik a XVII. mellékletben szereplő termékek eladását, átadását vagy kivitelét, ha azokat az aeronautikai iparban használják fel.
24. A 2024/1865/EU rendelet 1. cikk 17. pont d) alpontja a 765/2006/EK rendelet 1sa. cikkét új (7a)-(7b) bekezdésekkel egészítette ki.
25. Az 1sa. cikk új (7a) bekezdése szerint az illetékes hatóságok engedélyezhetik a XVII. mellékletben szereplő termékek, technológiák Belarusz területén átszállítását, ha azokat a 765/2006/EK rendelet 1sa. cikk (6a)-(6b) és (7) bekezdéseiben részletesen megjelölt polgári célokra – például aeronautikai ipari, orvosi, humanitárius felhasználás – szánják.
26. Az 1sa. cikk új (7b) bekezdése alapján az illetékes hatóságok engedélyezhetik a XVII. mellékletben szereplő termékek, technológiák eladását, átadását vagy kivitelét, ha az áruknak az engedélyező tagállam általi kizárólagos felhasználása, annak teljes körű ellenőrzése alatt, az engedélyező tagállam olyan területeken végzett karbantartási kötelezettségeinek teljesítését célozza, amelyeken hosszú távú bérleti megállapodás van érvényben az adott tagállam és Belarusz között.
27. **Fejezet**

**A behozatali tilalmak változásai**

1. **Az ásványi termékekre és a nyersolajra vonatkozó rendelkezések**
2. A 2024/1865/EU rendelet 1. cikk 12. pontja módosította a 765/2006/EK rendelet 1h. cikkét.
3. A módosított 1h. cikk (1) bekezdése alapján tilos a 765/2006/EK rendelet VII. mellékletében szereplő ásványi termékek és a XXIII. mellékletben szereplő nyersolaj közvetlen vagy közvetett megvásárlása, behozatala vagy átadása, ha azok Belaruszból származnak vagy onnan exportálják.
4. A módosított 1h. cikk (3) bekezdése szerint a tilalmak nem alkalmazandók azokra a VII. mellékletben szereplő ásványi termékek megvásárlására, amelyre belorusz polgári vagy humanitárius szükségletek kielégítése miatt van szükség. A 765/2006/EK rendelet XXIII. mellékletében szereplő nyersolajra a tilalmak nem alkalmazandók, ha a szerződéseket a meghatározott határidőig megkötötték, és a tagállamok a szerződések teljesítéséről utólag értesítik a Bizottságot. A részletszabályokat az 1h. cikk (4) bekezdés tartalmazza.
5. Az 1h. cikk (5) bekezdése alapján a 765/2006/EK rendelet VII. és XXIII. mellékletében szereplő árukra vonatkozó tilalmak addig nem érintik az Oroszországból csővezetéken az EU-ba szállított, a 2709 00 KN-kód alá tartozó nyersolaj Belaruszon keresztüli tranzitját, amíg a Tanács úgy dönt, hogy a 833/2014/EU rendelet 3m. cikk szerinti tilalmak alkalmazandók az Oroszországból csővezetéken szállított nyersolajra.
6. **Belarusz bevételi forrásainak diverzifikálását biztosító termékekre, illetve az arany- és gyémánttermékekre vonatkozó rendelkezések**
7. A 2024/1865/EU rendelet 1. cikk 15. pontja a 765/2006/EK rendeletet új 1ra., 1rb. és 1rc. cikkekkel egészítette ki.
8. Az új 1ra. cikk (1) bekezdése alapján tilos a 765/2006/EK rendelet XXVII. mellékletében szereplő – Belarusz bevételi forrásainak diverzifikálását, ezáltal az ukrajnai helyzetet destabilizáló intézkedések meghozatalát biztosító – termékek közvetlen vagy közvetett megvásárlása, behozatala vagy átadása, ha azok Belaruszból származnak vagy onnan exportálják.
9. Az új 1ra. cikk (3)-(4) és (6), (8)-(9) bekezdései alapján a tilalmak nem alkalmazandók az alábbi esetekben:
10. az uniós diplomáciai és konzuli képviseletek működéséhez szükséges, továbbá az uniós állampolgárok és közvetlen családtagjaik személyes használatára szolgáló belaruszi vásárlásokra,
11. az EU-ból beutazó természetes személyek vagy közvetlen családtagjaik személyes használati tárgyaira, amelyek e személyek tulajdonában vannak, és azokat nem eladásra szánják,
12. a 8703 KN-kód alá sorolt járművek EU-ba beléptetésekor, ha azok diplomata rendszámúak, valamint diplomáciai és konzuli képviseletek, mentességet élvező nemzetközi szervezetek működéséhez szükségesek, vagy ezek személyzetének, közvetlen családtagjaik személyes használatára szolgálnak,
13. a 8703 KN-kód alá sorolt olyan jármű EU-ba beléptetésekor, amelyet kizárólag igazoltan humanitárius célú vagy katasztrófák áldozatait támogató személyek szállítására szánnak,
14. a XXVII. mellékletben szereplő áruknál a 2024. július 1. előtt megkötött szerződésekre, vagy az ilyen szerződések teljesítéséhez szükséges kiegészítő szerződések 2024. október 2-ig teljesítésére.
15. Az új 1ra. cikk (5) bekezdés értelmében az illetékes hatóságok megfelelő feltételekkel engedélyezhetik a 8703 KN-kód alá sorolt, nem eladási célra szánt járművek EU-ba beléptetését, ha azok az (5) bekezdés a)-b) pontjaiban részletezett személyek tulajdonában vannak.
16. Az új 1ra. cikk (10) bekezdése alapján az illetékes hatóságok megfelelő feltételekkel engedélyezhetik a XXVII. mellékletben szereplő áruk megvásárlását, behozatalát vagy átadását, ha azok atomenergia polgári célú felhasználásához és nukleáris együttműködéshez szükségesek.
17. Az új 1ra. cikk (11) bekezdése alapján az illetékes hatóságok megfelelő feltételekkel engedélyezhetik a XXVII. mellékletben szereplő, 8471, a 8523, a 8536 és a 9027 KN-kódok alá sorolt termékek behozatalát vagy átadását, amelyek – a termékekre vonatkozó tilalmak hatálybalépése előtt – fizikailag Belaruszban voltak, miután megállapították, hogy e termékek orvostechnikai eszközök komponensei, és azokat hibás összetevők karbantartása, javítása vagy visszaküldése céljából hozzák be az EU területére.
18. Az új 1rb. cikk (1)-(3) bekezdései alapján tilos közvetlenül vagy közvetve megvásárolni, az EU-ba behozni vagy átadni:
19. A 765/2006/EK rendelet új XXI. mellékletében szereplő aranyat, ha az Belaruszból származik, és azt 2024. július 1. után vitték ki Belaruszból az EU-ba vagy más harmadik országba.
20. A XXI. mellékletben szereplő olyan árukat, amelyeket harmadik országban munkáltak meg az a) pont szerinti arany beépítésével.
21. A XXII. mellékletben szereplő aranyat, ha az Belaruszból származik, és 2024. július 1. után vitték ki Belaruszból az EU-ba.
22. Az új 1rb. cikk (5) bekezdése alapján a tilalmak nem alkalmazandók arra az aranyra, amely Belaruszban található, és a diplomáciai vagy konzuli képviseletek, nemzetközi szervezetek hivatalos céljaihoz szükségesek. Az új 1b. cikk (6) bekezdése szerint a c) pont szerinti tilalom nem alkalmazandó a XXII. mellékletben szereplő, az EU-ba beutazó természetes személyek vagy velük utazó közvetlen családtagjaik személyes használatára szánt árukra, amelyek e személyek tulajdonában vannak, és azokat nem eladásra szánják.
23. Az új 1rc. cikk (1) bekezdése alapján 2024. július 1-jétől tilos:
24. a 765/2006/EK rendelet új XXIX. melléklet „A-C” részeiben szereplő gyémántok, gyémántokat tartalmazó termékek közvetlen vagy közvetett megvásárlása, behozatala vagy átadása, ha ezek Belaruszból származnak vagy azokat onnan vitték ki az EU-ba vagy más harmadik országba,
25. a 765/2006/EK rendelet XXIX. melléklet „A-C” részeiben szereplő, bármilyen eredetű gyémántok és gyémántokat tartalmazó termékek közvetlen megvásárlása, behozatala, átadása, ha azokat átszállították Belarusz területén.
26. Az új 1rc. cikk (4) bekezdése alapján a tilalmak nem alkalmazandók a XXIX. melléklet „C” részében szereplő, az EU-ba beutazó természetes személyek vagy a velük utazó közvetlen családtagjaik személyes használati tárgyaira, amelyek e személyek tulajdonában vannak, és nem eladásra szánják.
27. **A Mentesség és árukiadás behozatalnál**
28. A 2024/1865/EU rendelet 1. cikk 24. pontja a 765/2006/EK rendeletet új 8f. cikkel egészítette ki. Az új rendelkezés (1)-(5) bekezdései alapján a vámhatóságok az EU-ban található, behozatali tilalom hatálya alatt álló árukat kiadhatják a 952/2013/EU európai parlementi és tanácsi rendelet (a továbbiakban: Uniós Vámkódex) 5. cikk 26. pontja alapján, ha azokat az Uniós Vámkódex 134. cikkével összhangban vám elé állították a behozatali tilalom hatálybalépése vagy alkalmazásának időpontja előtt – attól függően, hogy melyik a későbbi időpont. A vámhatóság az áruk szabad forgalomba bocsátását nem végezheti el – az árukat nem adhatja ki –, ha alapos a gyanú a szankciók megkerülésére. Ekkor az érintett áruk oroszországi újrakivitelét sem lehet elvégezni. Az ilyen árukkal kapcsolatos kifizetéseknek összhangban kell lenniük a 765/2006/EK rendeletben írtakkal és azok célkitűzéseivel. A 2024. július 1. előtt az EU területén tartózkodó, vám elé állított, és a 765/2006/EK rendelet alapján visszatartott árukat a vámhatóság az előzőekben taglalt feltételekkel kiadhatja. A behozatali tilalom hatálya alá nem tartozó áruk Uniós Vámkódex szerinti – a 765/2006/EK rendelet új 8f. cikk (1) és (5) bekezdésében szereplő – átengedéséhez szükséges valamennyi eljárási lépést engedélyezni kell.
29. **Fejezet**

**A kiviteli és behozatali tilalmakat egyaránt érintő változások**

1. **Egyes termékek forgalmának engedélyezésére vonatkozó rendelkezések**
2. A 2024/1865/EU rendelet 1. cikk 22. pontja a 765/2006/EK rendeletet új 8da. cikkel egészítette ki.
3. Az új 8da. cikk (1) bekezdése szerint az illetékes hatóságok az (1) bekezdés a)-c) pontjai szerinti feltételekkel engedélyezhetik a 765/2006/EK rendelet Va., VI., XIV., XVII., XVIII., XX., XXIV. és XXV. mellékleteiben szereplő termékek, technológiák 2024. december 31-ig történő eladását, átadását, ha ez szükséges a belorusz piacról kilépéshez vagy a Belaruszban végzett üzleti tevékenység megszüntetéséhez.
4. Az új 8da. cikk (2) bekezdése szerint az illetékes hatóságok a (2) bekezdés a)-b) pontjai szerinti feltételekkel engedélyezhetik a765/2006/EK rendelet VII., X., XI., XII., XIII., XXI., XXII. és XXVII. mellékletben szereplő termékek 2024. december 31-ig történő behozatalát vagy átadását, ha ez szükséges a belorusz piacról kilépéshez vagy a Belaruszban végzett üzleti tevékenység megszüntetéséhez.
5. **Fejezet**

**A gazdasági szereplők kötelezettségeit és a szankciósértést érintő változások**

1. **Szankciósértés megállapítása**
2. A 2024/1865/EU rendelet 1. cikk 14. pontja módosította a 765/2006/EK rendelet 1m. cikkét. A módosított 1m. cikk szerint a tilalmak tudatos és szándékos kijátszása mellett szankciósértés a tilalmak megkerülésében való részvétel akkor is, ha az érintettek e célokat vagy hatásokat nem szándékosan kívánják elérni, de tudatában vannak, hogy cselekményüknek lehet ez a célja vagy hatása, és ennek lehetőségét elfogadják. A módosítással egyenes szándék hiányában is megállapítható a szankciósértés – nemzetközi gazdasági tilalom megszegése bűncselekmény – elkövetésének gyanúja.
3. **Kellő gondosság és együttműködés**
4. A 2024/1865/EU rendelet 1. cikk 24. pontja a 765/2006/EK rendeletet új 8i. és 8j. cikkekkel egészítette ki.
5. Az új 8i. cikk szerint az EU-s gazdasági szereplőknek – természetes és jogi személyek, szervezetek és szervek – minden erőfeszítést meg kell tenniük annak érdekében, hogy a tulajdonukban álló vagy általuk irányított, EU-n kívül letelepedett jogi személy, szervezet vagy szerv ne vegyen részt olyan tevékenységekben, amelyek aláássák az előírt korlátozásokat.
6. Az új 8j. cikk (1) bekezdése alapján a természetes és jogi személyeknek, szerveknek a lakóhelyük vagy székhelyük szerinti tagállam illetékes hatóságának megkeresésétől számított két héten belül meg kell adniuk minden információt, amely elősegíti az előírások végrehajtását, valamint együtt kell működniük az illetékes hatósággal az átadott információk ellenőrzésekor.
7. **Az egyes termékek belaruszi újrakivitelének tilalma**
8. A 2024/1865/EU rendelet 1. cikk 24. pont a 765/2006/EK rendeletet új 8g. cikkel egészítette ki.
9. Az új 8g. cikk (1) bekezdése alapján a 765/2006/EK rendelet XVI., XVII. és XXVIII. mellékleteiben szereplő termékek, a XXX. mellékletben szereplő közös magas prioritású termékek, valamint a 258/2012/EU rendelet I. mellékletében szereplő tűzfegyverek és lőszerek harmadik országba eladása, átadása vagy kivitele során az exportőröknek szerződésben meg kell tiltaniuk a Belaruszba irányuló és belaruszbeli felhasználású újrakivitelt.
10. Az új 8g. cikk (2) bekezdése a)-b) pontjai és (3) bekezdése alapján a belaruszi újrakivitel szerződésben megtiltása az alábbi esetekben nem alkalmazandó:
11. a 8457 10, a 8458 11, a 8458 91, a 8459 61, a 8466 93 KN-kód alá tartozó, a XXX. mellékletben felsorolt termékekkel kapcsolatos szerződések teljesítésére,
12. a 2024. július 1. előtt megkötött szerződések teljesítésére a lejáratukig,
13. a harmadik országbeli hatósággal vagy nemzetközi szervezettel kötött közbeszerzési szerződésekre,
14. a 765/2006/EK rendelet Vba. mellékletében szereplő harmadik országoknál.
15. Az új 8g. cikk (4) bekezdése alapján az exportőröknek tájékoztatniuk kell a lakóhelyük vagy letelepedési helyük szerint illetékes hatóságokat minden olyan, általuk kötött közbeszerzési szerződésről, amely részesült a (3) bekezdés szerinti mentességből, a szerződés megkötésétől számított két héten belül.
16. Az új 8g. cikk (5) bekezdése szerint az exportőröknek biztosítaniuk kell, hogy a harmadik országos partnerrel kötött szerződés jogorvoslati lehetőségeket tartalmazzon a szerződésszegések esetére.
17. A harmadik országbeli partner szerződésszegésekor az exportőröknek tájékoztatniuk kell a lakóhely vagy letelepedési hely szerinti illetékes hatóságokat az új 8g. cikk (6) bekezdése szerint.
18. **A közös magas prioritású termékek kezelésére vonatkozó rendelkezések**
19. A 2024/1865/EU rendelet 1. cikk 24. pontja a 765/2006/EK rendeletet új 8ga. cikkel egészítette ki.
20. Az új 8ga. cikk (1) bekezdése szerint a 765/2006/EK rendelet XXX. mellékletében szereplő közös magas prioritású termékeket eladó, átadó vagy exportáló EU-s gazdasági szereplőknek – természetes és jogi személyek, szervezetek, szervek – 2025. január 2-től megfelelő és dokumentált intézkedéseket – ezen belül különösen a kockázatelemzést – kell tenniük, hogy megakadályozzák a termékkör kivitelét Belaruszba, és belaruszbeli felhasználását is. Az előírt intézkedéseket a 8ga. cikk (1) bekezdés a)-b) pontjai tartalmazzák.
21. Az új 8ga, cikk (2) bekezdése alapján az előírásokat nem kell alkalmazni azokra a gazdasági szereplőkre, akik csak az EU-n belül vagy a 765/2006/EK rendelet Vba. mellékletében felsorolt harmadik országoknak adnak el vagy adnak át közös magas prioritású termékeket.
22. Az új 8ga. cikk (3) bekezdése szerint a gazdasági szereplőknek 2025. január 2-től gondoskodniuk kell arról, hogy a közös magas prioritású termékeket eladó, átadó vagy exportáló, harmadik országban található vállalkozása – mely felett irányítási vagy tulajdonosi jogot gyakorol – is végrehajtsa az (1) bekezdésben foglalt rendelkezéseket.
23. Az új 8ga. cikk (4) bekezdése szerint ezt az előírást nem kell alkalmazni, ha valamely EU-s gazdálkodó rajta kívül álló okból nem képes ellenőrzést gyakorolni a tulajdonában lévő vállalkozás felett.
24. **Fejezet**

**A közúti fuvarozási tilalmak változásai**

1. **A pótkocsikra, félpótkocsikra és a mentességre vonatkozó rendelkezések**
2. A 2024/1865/EU rendelet 1. cikk 18. pont a) és b) alpontjai a 765/2006/EK rendelet 1zc. cikkét új (1a) és (1c), valamint (2a) bekezdésekkel egészítették ki, ezzel szigorították a belorusz fuvarozók EU-n belüli közúti fuvarozásának tilalmait.
3. Az 1zc. cikk új (1a) bekezdése alapján a tilalom a közúti fuvarozó vállalkozások Belaruszban bejegyzett pótkocsikkal vagy félpótkocsikkal EU-n belüli árufuvarozására is kiterjed, beleértve azt is, ha ezeket a járműveket más országokban nyilvántartásba vett tehergépjárművekkel vontatják.
4. Az 1zc. cikk (1c) bekezdése alapján tilos a 2024. augusztus 2-től az EU-ban 2022. április 8. után letelepedett, legalább 25%-ban belorusz tulajdonban lévő közúti fuvarozási vállalkozásnak az EU területén belüli közúti fuvarozás – beleértve a tranzit szállítást is.
5. Az 1zc. cikk új (2a) bekezdése alapján az (1c) bekezdés szerint tilalom nem alkalmazandó azokra a belorusz közúti fuvarozó vállalkozásokra, akik egy tagállam állampolgárai is, vagy valamely tagállamban tartózkodási engedéllyel rendelkeznek.
6. A 2024/1865/EU rendelet 1. cikk 18. pont c) alpontja módosította az 1zc. cikk (4) bekezdését, mely alapján meghatározott termékek szállításakor – a korábban hatályos szabályozással egyezően – engedélyezhető a Belaruszban letelepedett közúti fuvarozási vállalkozás mellett bármely más, az (1a) bekezdés szerint működő vállalkozás árufuvarozása is.
7. **Fejezet**

**A szellemi tulajdonjogokkal kapcsolatos tilalmak változásai**

1. **Az egyes termékekre vonatkozó rendelkezések**
2. A 2024/1865/EU rendelet 1. cikk 3. pont b) alpontja módosította a 765/2006/EK rendelet 1ba. cikk (2) bekezdését. Eszerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek, ezen kívül belaruszbeli felhasználásra is, a 258/2012/EU rendelet I. mellékletében szereplő tűzfegyverekhez, tűzfegyverdarabokhoz, alapvető alkotóelemeikhez és lőszereikhez, valamint a 765/2006/EK rendelet XVI. mellékletében szereplő tűzfegyverekhez, egyéb fegyverekhez kapcsolódó szellemi tulajdonjogokat vagy üzleti titkokat eladni, licenciába adni vagy átadni.
3. A 2024/1865/EU rendelet a 765/2006/EK rendeletet új 1bb. cikkel egészítette ki.
4. Az új 1bb. cikk (3) bekezdés c) pontja szerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek vagy Belaruszban felhasználásra a 765/2006/EK rendelet XVIII. mellékletében szereplő termékekhez kapcsolódó szellemi tulajdonjogokat vagy üzleti titkokat eladni, licenciába adni vagy átadni.
5. Az új 1bb. cikk (4) bekezdése alapján a tilalmak nem alkalmazandók a 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2024. október 2-ig teljesítésére.
6. Az új 1bb. cikk (5) bekezdése szerint a 2602 KN-kód alá tartozó áruknál a tilalmak nem alkalmazandók a 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2024. augusztus 2-ig teljesítésére.
7. Az új 1bb. cikk (6) bekezdése alapján a 8708 99 KN-kód alá sorolt áruknál a tilalmak nem alkalmazandók a 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2025. január 2-ig teljesítésére.
8. Az új 1bb. cikk (7) bekezdése alapján a tilalmak nem alkalmazandók a tagállamok Belaruszban található diplomáciai vagy konzuli képviseletei vagy a mentességet élvező nemzetközi szervezetek által felhasznált árukra, ezek személyzetének személyes használati tárgyaira.
9. Az új 1bb. cikk (11) bekezdése alapján a tilalmak nem alkalmazandók a nem katonai felhasználású áruk eladására, átadására, kivitelére, ha azokat egészségügyi, biztonsági, egészségügyi vagy környezetvédelmi szükséghelyzet kezelésére szánják.
10. A 2024/1865/EU rendelet 1. cikk 5. pont b) pontja módosította a 765/2006/EK rendelet 1e. cikk (2) bekezdését. Az 1e. cikk módosított (2) bekezdésének c) pontja szerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek vagy Belaruszban felhasználásra a kettős felhasználású termékekhez kapcsolódó szellemi tulajdonjogokat vagy üzleti titkokat eladni, licenciába adni vagy átadni.
11. A 2024/1865/EU rendelet 1. cikk 6. pont b) pontja módosította a 765/2006/EK rendelet 1f. cikk (2) bekezdését. Az 1f. cikk módosított (2) bekezdésének c) pontja szerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek vagy Belaruszban felhasználásra a 765/2006/EK rendelet Va. mellékletében szereplő termékekhez kapcsolódó szellemi tulajdonjogokat vagy üzleti titkokat eladni, licenciába adni vagy átadni.
12. A 2024/1865/EU rendelet 1. cikk 10. pontja a 765/2006/EK rendeletet új 1fd. cikkel egészítette ki.
13. Az új 1fd. cikk (2) bekezdésének c) pontja szerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek vagy Belaruszban felhasználásra a 765/2006/EK rendelet XXIV. mellékletében szereplő tengerhajózási termékekhez, technológiákhoz kapcsolódó szellemi tulajdonjogokat vagy üzleti titkokat eladni, licenciába adni vagy átadni.
14. Az új 1fd. cikk (3) bekezdése alapján a tilalmak nem alkalmazandók a nem katonai felhasználású áruk eladására, átadására, kivitelére, ha azokat egészségügyi, biztonsági, egészségügyi vagy környezetvédelmi szükséghelyzet kezelésére szánják.
15. A 2024/1865/EU rendelet 1. cikk 11. pontja a 765/2006/EK rendeletet új 1ga. és 1gc. cikkekkel egészítette ki.
16. Az új 1ga. cikk (2) bekezdésének c) pontja szerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek vagy Belaruszban felhasználásra a 765/2006/EK rendelet XXV. mellékletében szereplő luxustermékekhez kapcsolódó szellemi tulajdonjogokat vagy üzleti titkokat eladni, licenciába adni vagy átadni.
17. Az új 1gc. cikk (2) bekezdésének c) pontja szerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek vagy Belaruszban felhasználásra a 765/2006/EK rendelet XX. mellékletében szereplő, a kőolaj-finomítás és a földgáz cseppfolyósítása során felhasználható termékekhez kapcsolódó szellemi tulajdonjogokat vagy üzleti titkokat eladni, licenciába adni vagy átadni.
18. Az új 1gc. cikk (3) bekezdése szerint a tilalmak nem alkalmazandók a 2024. július 1. előtt kötött szerződésekre vagy az ilyen szerződések teljesítéséhez szükséges kiegészítő szerződések 2024. október 2-ig teljesítésére.
19. A 2024/1865/EU rendelet 1. cikk 17. pont b) alpontja a 765/2006/EK rendelet 1sa. cikkét új (4) bekezdéssel egészítette ki. Eszerint tilos közvetlenül vagy közvetve beloruszbeli természetes vagy jogi személyeknek, szervezeteknek vagy szervnek vagy Belaruszban felhasználásra a 765/2006/EK rendelet XVII. mellékletében szereplő, a légi közlekedésben vagy az űriparban használt termékekhez, technológiákhoz kapcsolódó szellemi tulajdonjogokat vagy üzleti titkokat eladni, licenciába adni vagy átadni.
20. **Fejezet**

**A tilalmak hatálya alá tartozó termékeket és a TARIC-intézkedéseket érintő változások**

1. **Az egyes mellékleteket érintő rendelkezések**
2. A 2024/1865/EU rendelet 1. cikk 26. pontja módosította a 765/2006/EK rendelet mellékleteit, illetve új mellékletekkel egészítette ki a következő pontok szerint.
3. A 2024/1865/EU rendelet mellékletének 1. pontja módosította a 765/2006/EK rendelet Va. mellékletét, ezzel az eladási, átadási és kiviteli tilalom alá tartozó termékek – amelyek hozzájárulhatnak Belarusz katonai és technológiai megerősítéséhez vagy a védelmi és biztonsági ágazat fejlesztéséhez – köre bővült.
4. Az Va. melléklet „A” részében kizárólag áruleírás szerint feltüntetett minden termékkategóriát (I-X.) érinti a változás, ezen belül az elektronika, számítógépek, távközlés, információbiztonság, szenzorok és lézerek, navigáció és repülőelektronika, tengerészet, légtér- és hajtórendszerek, vegyes termékek, különleges anyagok és kapcsolódó berendezések, valamint az anyagfeldolgozás területeit.
5. Ezen kívül az Va. melléklet „B” része új 5-6. és 8-10. kategóriákkal bővült, amelyek a következők: „energiahordozó anyagok és prekurzorok”, az „elektronikus eszközök, modulok és részegységek”, a „vegyi anyagok, fémek, ötvözetek, kompozitok és egyéb fejlett anyag”, a „gépalkatrész, részegység és alkatrész”, valamint a „különféle árucikkek”. A szóban forgó kategóriák körében többek között a következő termékkörök szerepelnek: kéziszerszám, fémipari eszterga (5. kategória), perklorát vegyi anyag, visszanyert papíripari rostanyag (6. kategória), rénium (8. kategória), csapágyak (9. kategória), légi járművek alkatrészei (10. kategória).
6. Továbbá a Va. melléklet „B” rész 1. kategóriája („félvezető eszközök”), 2. kategóriája („elektronikus integrált áramkörök, gyártó- és vizsgálóberendezések”), 3. kategóriája („fényképezőgépek, szenzorok és optikai alkatrészek”), 4. kategóriája („egyéb elektromos/mágneses alkotórészek”), továbbá 7. kategóriája („szerszámgép, additív gyártóberendezés és az azokhoz kapcsolódó termékek”) újabb, vámtarifaszám szerint azonosítható termékekkel egészültek ki. A teljesség igénye nélkül a termékkörök a következők: félvezető alkatrész (1. kategória), kapcsolótábla, elektronikus integrált áramköralkatrész (2. kategória, fényképezőgép-alkatrész, termosztát (3. kategória), relé, áramátalakító, mikrohullámú sütő (4. kategória), távbeszélő-készülék, tárolóegység (7. kategória).
7. A 2024/1865/EU rendelet mellékletének 2. pontja a 765/2006/EK rendeletet új Vba. melléklettel egészítette ki. Az új Vba. mellékletben a 765/2006/EK rendelet 8g. cikk alapján a belaruszi újrakiviteli tilalomra vonatkozó kötelezettségek (21. pont bd) alpontja) alól mentes harmadik országok listája szerepel. Az előírások alóli mentességek jelenleg a következő országoknál alkalmazandók: Norvégia, Svájc, Amerikai Egyesült Államok, Japán, Egyesült Királyság, Dél-Korea, Ausztrália, Kanada, Új-Zéland, Liechtenstein, Izland.
8. A 2024/1865/EU rendelet mellékletének 3. pontja pontosította a 765/2006/EK rendelet XIV. mellékletében vámtarifaszám szerint szereplő, kiviteli tilalom alá eső termékek listáját. A pontosítás kizárólag a 8539 KN-kódhoz tartozó árumegnevezést érintette.
9. A 2024/1865/EU rendelet 4. pontja a 765/2006/EK rendelet Vc. mellékletét új „C” résszel egészítette ki. A Vc. melléklet új „C” részében a 765/2006/EK rendelet 8da. cikk (1) bekezdésében és a 18. pontban szereplő ügyletekhez kapcsolódó kiviteli engedély mintája szerepel.
10. A 2024/1865/EU rendelet 5. pontja a 765/2006/EK rendeletet új XIVa. melléklettel egészítette ki, melyben vámtarifaszám szerint szerepelnek azok az EU-ból kivitt termékek, technológiák, amelyek Belaruszon átszállítása tilos a 765/2006/EK rendelet 1s. cikk (1a) bekezdése és a 7. pont alapján. E mellékletbe tartoznak többek között a következő termékek: belső égésű motor repülőgéphez, légszűrő, olajszűrő és áramfejlesztő belső égésű motorhoz.
11. A 2024/1865/EU rendelet 6. pontja a 765/2006/EK rendeletet új XVIII., XIX., XX., XXI., XXII., XXIII., XXIV., XXV., XXVII., XXVIII., XXIX. és XXX. mellékletekkel egészítette ki az alábbiak szerint.
12. Az új XVIII. mellékletben vámtarifaszám szerint szerepelnek azoknak a termékeknek és technológiáknak a jegyzéke, amelyek hozzájárulhatnak a belorusz ipari kapacitások fejlesztéséhez, ezért a 765/2006/EK rendelet 1bb. cikk (1) bekezdése és a 2. pont a) alpontja alapján Belaruszba eladásuk, átadásuk és kivitelük tilos. A XVIII. mellékletbe tartoznak a teljesség igénye nélkül a következő termékek: textiltermékek, vas- és acéltermékek, feldolgozó gépek, elektromos berendezések, gépjárművek, műszerek.
13. Az új XIX. mellékletben vámtarifaszám szerint szerepelnek azok az EU-ból kivitt termékek, amelyek Belaruszon átszállítása tilos a 765/2006/EK rendelet 1bb. cikk (2) bekezdése és a 2. pont b) alpontja alapján. A XIX. mellékletben szereplő termékek többek között a következők: kerozin sugárhajtómű-üzemanyagok, kopogásgátló és korróziógátló szerek, daruskocsi.
14. Az új XX. mellékletben vámtarifaszám szerint szerepelnek a kőolaj-finomításhoz és a földgáz cseppfolyósításához felhasználható termékek, technológiák, amelyek eladása, átadása vagy kivitele tilos Belaruszba. A XX. mellékletbe tartoznak többek között a következő termékek: földgáz cseppfolyósításához vagy hidrogén, illetve kén visszanyeréséhez használt technológia.
15. Az új XXI. mellékletben vámtarifaszám szerint szerepelnek azok az aranytermékek, amelyek átadása vagy behozatala tilos a 765/2006/EK rendelet új 1rb. cikk (1)-(2) bekezdései és a 13. pont a)-b) alpontjai alapján. A XXI. mellékletbe tartoznak többek között a következő termékek: megmunkálatlan vagy félgyártmány arany, aranyérme, aranyhulladék.
16. Az új XXII. mellékletben vámtarifaszám szerint szerepelnek azok az arany ötvösáruk és ékszerek, amelyek átadása vagy behozatala tilos a 765/2006/EK rendelet új 1rb. cikk (3) bekezdése és a 13. pont c) alpontja alapján. A XXII. mellékletbe tartoznak többek között a következő áruk: arannyal plattírozott fémből készült ékszerek, aranyat tartalmazó arany- vagy ezüstműves áruk.
17. Az új XXIII. mellékletben vámtarifaszám szerint szerepelnek azok nyersolajtermékek, amelyek átadása vagy behozatala tilos, ha Belaruszból származnak vagy onnan exportálták azokat. A XXIII. mellékletbe a nyers kőolaj és bitumenes ásványokból előállított nyersolaj tartozik.
18. Az új XXIV. mellékletben szerepelnek árumegnevezés, műszaki leírás szerint a tengerhajózási termékek és technológiák, amelyek eladása, átadása, kivitele tilos Belaruszba. A XXIV. mellékletbe a hajók, tengerészeti rendszerek és berendezések, valamint ezek alkatrészei, tartozékai találhatók.
19. Az új XXV. mellékletben vámtarifaszám, árukategóriák és értékhatár szerint szerepelnek azok a luxustermékek, amelyek eladása, átadása vagy kivitele tilos Belaruszba. A XXV. mellékletbe sorolandók többek között a következő áruk: lovak, szőnyegek, érmék és bankjegyek, járművek, 50 ezer euró/db érték felett, és bármilyen értékű optikai cikk.
20. Az új XXVII. mellékletben szerepelnek vámtarifaszám szerint a Belarusz bevételi forrásainak diverzifikálását, ezáltal az ukrajnai helyzetet destabilizáló intézkedések meghozatalát biztosító termékek, amelyek megvásárlása, behozatala vagy átadása tilos, ha Belaruszból származnak vagy onnan exportálják. A XXVII. mellékletben szerepelnek többek között a következő termékek: szerszámok, üvegáruk, gépek és berendezések, félvezető eszközök, járművek, műszerek, bútorok.
21. Az új XXVIII. mellékletben szerepelnek vámtarifaszám szerint azok a termékek, technológiák, amelyek harmadik országba eladásakor, átadásakor vagy kivitelekor az exportőröknek szerződésben meg kell tiltaniuk a Belaruszba irányuló és belaruszbeli felhasználási célú újrakivitelt a 765/2006/EK rendelet 8g. cikk (1) bekezdése és a 21. pont alapján. A XXVIII. mellékletbe tartoznak többek között a következő termékek: belső égésű motor repülőgéphez, benzin sugárhajtómű-üzemanyag, korróziógátlók, biocid vegyi anyagok.
22. Az új XXIX. mellékletben, azon belül „A-C” részekbe sorolva és vámtarifaszám szerint szerepelnek azok a gyémántok és gyémántot tartalmazó termékek, amelyek behozatala vagy átadása tilos a 765/2006/EK rendelet 1rc. cikk (1)-(2) bekezdései és a 15. pont szerint. A XXIX. mellékletbe tartoznak többek között a következő termékek: nem ipari, osztályozatlan, megmunkálatlan vagy szintetikus gyémántok, gyémántot tartalmazó ékszer vagy óra.
23. Az új XXX. mellékletben szerepelnek vámtarifaszám szerint a közös magas prioritású termékek, amelyek harmadik országba eladásakor, átadásakor vagy kivitelekor az exportőröknek szerződésben meg kell tiltaniuk a Belaruszba irányuló és belaruszbeli felhasználási célú újrakivitelt, illetve megfelelő és dokumentált intézkedéseket kell tenniük az ilyen kivitelek megakadályozása érdekében a 765/2006/EK rendelet 8g. cikk (1) és a 8ga. cikk (1) bekezdése, valamint a 21-22. pontok alapján. A XXX. mellékletben szerepelnek többek között a következő termékek: esztergagépek, marógépek, csapágyak, félvezetők, áramátalakítók, elektronikus berendezések, műszerek.
24. **A kivitelekhez és a behozatalokhoz kapcsolódó új TARIC-igazoláskódok**
25. A 2024/1865/EU rendelettel módosított 765/2006/EK rendelettel és annak kiegészített mellékleteivel elrendelt korlátozásokat és tilalmakat definiáló TARIC-intézkedések és   -igazoláskódok bekerültek a TARIC3\_HU és az ETR-adatbázisba. A TARIC-igazoláskódok a I-III. fejezetekben részletezett feltételek – felhasználási célok, határidők – szerint alkalmazandók.
26. Ha a 765/2006/EK rendelet új 1bb. cikkének (4)-(9) és (11)-(14) bekezdései alapján a 765/2006/EK rendelet XVIII. mellékletében szereplő, a belorusz ipari kapacitások fejlesztéséhez hozzájáruló termékek 2. pont szerinti kivitele nem tilalmazott vagy engedélyezhető, a vám-árunyilatkozatokon az alábbi igazoláskódok valamelyikét kell szerepeltetni.
27. Y718: A 765/2006/EU tanácsi rendelet 1bb. cikkének (1) bekezdésében meghatározott tilalmak nem alkalmazandók (lásd a 1bb. cikk (4) bekezdésében foglalt szerződéses kivételeket).
28. Y719: A 765/2006/EU tanácsi rendelet 1bb. cikkének (1) bekezdésében meghatározott tilalmak nem alkalmazandók (lásd a 1bb. cikk (7) bekezdésében foglalt kivételeket).
29. Y743: A 765/2006/EU tanácsi rendelet 1bb. cikkének (1) bekezdésében meghatározott tilalmak nem alkalmazandók (lásd a 1bb. cikk (5) bekezdésében foglalt szerződéses kivételeket).
30. Y744: A 765/2006/EU tanácsi rendelet 1bb. cikkének (1) bekezdésében meghatározott tilalmak nem alkalmazandók (lásd a 1bb. cikk (6) bekezdésében foglalt szerződéses kivételeket).
31. Y745: 765/2006/EU tanácsi rendelet 1bb. cikkének (1) bekezdésében meghatározott tilalmak nem alkalmazandók (lásd a 1bb. cikk (11) bekezdésében foglalt kivételeket).
32. Y746: A 765/2006/EU rendelet 1bb. cikkének (1) bekezdésében meghatározott tilalmak által érintett áruktól eltérő áruk.
33. X844: Exportengedély az (EU) 765/2006 tanácsi rendelet 1bb.8 cikke értelmében.
34. X845: Exportengedély az (EU) 765/2006 tanácsi rendelet 1bb.9 cikke értelmében.
35. X854: Exportengedély az (EU) 765/2006 tanácsi rendelet 1bb.12 cikke értelmében.
36. X855: Exportengedély az (EU) 765/2006 tanácsi rendelet 1bb.13 cikke értelmében.
37. X856: Exportengedély az (EU) 765/2006 tanácsi rendelet 1bb.14 cikke értelmében.
38. Ha a 765/2006/EK rendelet új 1fd. cikkének (1) és (3) bekezdései alapján a 765/2006/EK rendelet új XXIV. mellékletében szereplő tengerhajózási termékek 5. pont szerint megvalósuló kivitele nem tilalmazott, a vám-árunyilatkozatokon az alábbi igazoláskódok valamelyikét kell szerepeltetni.
39. Y720: A 765/2006/EU tanácsi rendelet 1fd. cikkének (1) bekezdésében meghatározott tilalmak nem alkalmazandók (lásd a 1fd. cikk (3) bekezdésében foglalt kivételeket).
40. Y735: A  765/2006/EU rendelet 1fd cikkének (1) bekezdésében meghatározott tilalmak által érintett áruktól eltérő áruk.
41. Ha a 765/2006/EK rendelet új 1ga. cikkének (1) és (3)-(6) bekezdései alapján a 765/2006/EK rendelet új XXV. mellékletében szereplő luxustermékek 6. pont a)-d) alpontjai szerint megvalósuló kivitele nem tilalmazott vagy engedélyezhető, a vám-árunyilatkozatokon az alábbi igazoláskódok valamelyikét kell szerepeltetni.
42. Y721: A 765/2006/EU tanácsi rendelet 1ga. cikkének (1) bekezdésében meghatározott tilalmak nem alkalmazandók (lásd a 1ga. cikk (4) bekezdésében foglalt kivételeket).
43. Y722: A 765/2006/EU tanácsi rendelet 1ga. cikkének (1) bekezdésében meghatározott tilalmak nem alkalmazandók (lásd a 1ga. cikk (5) bekezdésében foglalt kivételeket).
44. Y724:  A 765/2006/EU tanácsi rendelet 1ga. cikkének (1) bekezdésében meghatározott tilalmak nem alkalmazandók (lásd a 1ga. cikk (3) bekezdésében foglalt kivételeket).
45. Y748:  A 765/2006/EU rendelet 1ga cikkének (1) bekezdésében meghatározott tilalmak által érintett áruktól eltérő áruk.
46. X847: Exportengedély az (EU) 765/2006 tanácsi rendelet 1ga.6 cikke értelmében.
47. Ha a 765/2006/EK rendelet új 1gc. cikkének (1) és (3)-(4) bekezdései alapján a 765/2006/EK rendelet új XX. mellékletében szereplő, a kőolaj-finomítás és a földgáz cseppfolyósítása során felhasználható termékek 6. pont e)-g) alpontjai szerint megvalósuló kivitele nem tilalmazott, a vám-árunyilatkozatokon az alábbi igazoláskódok valamelyikét kell szerepeltetni:
48. Y723: A 765/2006/EU tanácsi rendelet 1gc. cikkének (1) bekezdésében meghatározott tilalmak nem alkalmazandók (lásd a 1gc. cikk (3) bekezdésében foglalt szerződéses kivételeket),
49. Y736: A 765/2006/EU rendelet 1gc cikkének (1) bekezdésében meghatározott tilalmak által érintett áruktól eltérő áruk,
50. X848: Exportengedély az (EU) 765/2006 tanácsi rendelet 1gc.4 cikke értelmében.
51. Ha a 765/2006/EK rendelet új 1jc. cikkének (4) és (6), illetve (12)-(13) bekezdései alapján a 765/2006/EK rendelet új XXVI. mellékletében szereplő, a vállalkozások irányításához, valamint ipari tervezéshez és gyártáshoz szükséges szoftverek 6. pont h) alpontja szerinti értékesítése, átadása, kivitele nem tilalmazott vagy engedély alapján megvalósulhat, a vám-árunyilatkozatokon az alábbi igazoláskódot kell szerepeltetni.
52. Y726: A 765/2006/EU tanácsi rendelet 1jc. cikkének (4) bekezdésében meghatározott tilalmak nem alkalmazandók (lásd a 1jc. cikk (6) bekezdésében foglalt kivételeket).
53. Y737: A 765/2006/EU rendelet 1jc. cikkének (4) bekezdésében meghatározott tilalmak által érintett áruktól eltérő áruk.
54. X849: Exportengedély az (EU) 765/2006 tanácsi rendelet 1jc.12 cikke értelmében.
55. X857: Exportengedély az (EU) 765/2006 tanácsi rendelet 1jc.13 cikke értelmében.
56. Ha a 765/2006/EK rendelet módosított 1s. cikk új (4) bekezdése alapján a 765/2006/EK rendelet XIV. mellékleteiben szereplő gépek 8. pont szerint megvalósuló kivitele engedélyezhető, a vám-árunyilatkozatokon az alábbi igazoláskódot kell szerepeltetni.
57. X858: Exportengedély az (EU) 765/2006 tanácsi rendelet 1s.4 cikke értelmében.
58. Ha a 765/2006/EK rendelet módosított 1sa. cikk új (6a) és (7b) bekezdései alapján a 765/2006/EK rendelet XVII. mellékleteiben szereplő, a légi közlekedésben vagy az űriparban használt termékek 9. pont b) alpontja és 10. pont b) alpontja szerint megvalósuló kivitele engedélyezhető, a vám-árunyilatkozatokon az alábbi igazoláskódokat kell szerepeltetni.
59. X850: Exportengedély az (EU) 765/2006 tanácsi rendelet 1sa.6a cikke értelmében.
60. X851: Exportengedély az (EU) 765/2006 tanácsi rendelet 1sa.7b cikke értelmében.
61. Ha a 765/2006/EK rendelet módosított 1h. cikk (4) bekezdése alapján a 765/2006/EK rendelet új XXIII. mellékleteiben szereplő nyersolaj termékek 11. pont szerint megvalósuló behozatala nem tilalmazott, a vám-árunyilatkozatokon az alábbi igazoláskódot kell szerepeltetni:
62. Y725: A 765/2006/EU tanácsi rendelet 1h. cikkének (1) bekezdésében meghatározott tilalmak nem alkalmazandók (lásd a 1h. cikk (4) bekezdésében foglalt szerződéses kivételeket.
63. Ha a 765/2006/EK rendelet új 1ra. cikk (3)-(5) és (6), (8)-(11) bekezdései alapján a 765/2006/EK rendelet új XXVII. mellékleteiben szereplő, Belarusz bevételi forrásainak diverzifikálását biztosító termékek 12. pont szerint megvalósuló behozatala nem tilalmazott vagy engedélyezhető, a vám-árunyilatkozatokon az alábbi igazoláskódokat kell szerepeltetni.
64. Y727: A 765/2006/EU tanácsi rendelet 1ra. cikkének (1) bekezdésében meghatározott tilalmak nem alkalmazandók (lásd a 1ra. cikk (3) bekezdésében foglalt kivételeket).
65. Y728: A 765/2006/EU tanácsi rendelet 1ra. cikkének (1) bekezdésében meghatározott tilalmak nem alkalmazandók (lásd a 1ra. cikk (4) bekezdésében foglalt kivételeket).
66. Y729: A 765/2006/EU tanácsi rendelet 1ra. cikkének (1) bekezdésében meghatározott tilalmak nem alkalmazandók (lásd a 1ra. cikk (6) bekezdésében foglalt kivételeket).
67. Y730: A 765/2006/EU tanácsi rendelet 1ra. cikkének (1) bekezdésében meghatározott tilalmak nem alkalmazandók (lásd a 1ra. cikk (9) bekezdésében foglalt szerződéses kivételeket).
68. Y731: A 765/2006/EU tanácsi rendelet 1ra. cikkének (1) bekezdésében meghatározott tilalmak nem alkalmazandók (lásd a 1ra. cikk (8) bekezdésében foglalt kivételeket).
69. Y747: A 765/2006/EU rendelet 1ra cikkének (1) bekezdésében meghatározott tilalmak által érintett áruktól eltérő áruk.
70. L149: Behozatali engedély a 765/2006/EU tanácsi rendelet 1ra. cikke (5) bekezdése alapján.
71. L152: Behozatali engedély a 765/2006/EU tanácsi rendelet 1ra. cikke (10) bekezdése alapján.
72. L153: Behozatali engedély a 765/2006/EU tanácsi rendelet 1ra. cikke (11) bekezdése alapján.
73. Ha a 765/2006/EK rendelet új 1rb. cikkének (1)-(3) és (5)-(7) bekezdései alapján a 765/2006/EK rendelet új XXI. mellékletében szereplő arany termékek 13-14. pontjai szerint megvalósuló behozatala nem tilalmazott vagy engedélyezhető, a vám-árunyilatkozatokon az alábbi igazoláskódok valamelyikét kell szerepeltetni:
74. Y732: A 765/2006/EU tanácsi rendelet 1rb. cikkének (1-2-3) bekezdésében meghatározott tilalmak nem alkalmazandók (lásd a 1rb. cikk (5) bekezdésében foglalt kivételeket).
75. Y733: A 765/2006/EU tanácsi rendelet 1rb. cikkének (3) bekezdésében meghatározott tilalmak nem alkalmazandók (lásd a 1rb. cikk (6) bekezdésében foglalt kivételeket).
76. Y738: A 765/2006/EU rendelet 1rb cikkének (1-2) bekezdésében meghatározott tilalmak által érintett áruktól eltérő áruk.
77. Y739: A 765/2006/EU rendelet 1rb cikkének (3) bekezdésében meghatározott tilalmak által érintett áruktól eltérő áruk.
78. L150: Behozatali engedély a 765/2006/EU tanácsi rendelet 1rb. cikke (7) bekezdése alapján.
79. Ha a 765/2006/EK rendelet új 1rc. cikkének (1) és (4)-(5) bekezdései alapján a 765/2006/EK rendelet új XXIX. mellékletében szereplő gyémánt termékek 15-16. pontjai szerint megvalósuló behozatala nem tilalmazott vagy engedélyezhető, a vám-árunyilatkozatokon az alábbi igazoláskódok valamelyikét kell szerepeltetni:
80. Y734: A 765/2006/EU tanácsi rendelet 1rc. cikkének (1) bekezdésében meghatározott tilalmak nem alkalmazandók (lásd a 1rc. cikk (4) bekezdésében foglalt kivételeket).
81. Y740: A 765/2006/EU rendelet 1rc cikkének (1) bekezdésében meghatározott tilalmak által érintett áruktól eltérő áruk.
82. L151: Behozatali engedély a 765/2006/EU tanácsi rendelet 1rc. cikke (5) bekezdése alapján.
83. **Fejezet**

**Záró rendelkezések**

1. Az útmutató a kiadmányozás napjától érvényes.
2. A 2024. június 30-én megjelent 2024/1865/EU rendelet az alábbi linken elérhető: <https://eur-lex.europa.eu/legal-content/HU/TXT/?uri=OJ:L_202401865>.
3. A Hivatalos Lapban a Belarusszal szembeni további szankciós határozatot módosító jogszabályok, illetve a 2024/1865/EU rendeletben szereplő pénzügyi és vagyoni jellegű korlátozásokat módosító rendelkezések is szerepelnek, amelyek nem érintik a vámhatósági ellenőrzéseket.

|  |
| --- |
| Budapest, 2024. július 31. |

|  |  |
| --- | --- |
|  | **Dr. Bakai Kristóf Péter** **pénzügyőr dandártábornok** |